OBRAZLOŽENJE FINANCIJSKOG PLANA I PROJEKCIJA OSNOVNE ŠKOLE LUČKO ZA RAZDOBLJE 2025. – 2027.

# UVODNI DIO

# Sažetak djelokruga rada proračunskog korisnika

Osnovna škola Lučko javna je ustanova koja u okviru djelatnosti osnovnoškolskog obrazovanja ostvaruje program odgoja, obrazovanja, zdravstvene zaštite, prehrane i socijalne skrbi djece na područjima Lučko, Stupnik i Ježdovec.

Sukladno Zakonu o odgoju i obrazovanju (NN 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23) u školi se izvodi redovna, izborna, dodatna i dopunska nastava te izvannastavne aktivnosti sukladno Nacionalnom planu i programu, Godišnje planu i programu škole te Školskom kurikulumu za školsku godinu 2024/2025.

Planom i projekcijama 2025. – 2027. planirane su aktivnosti i projekti koji će se provoditi sukladno određenim sredstvima iz izvora financiranja:

* Opći prihodi i primici
* Vlastiti prihodi
* Namjenski prihodi
* Tekuće pomoći iz drugih proračuna
* Donacije

Financijski plan 2025. – 2027. sastoji se od općeg i posebnog dijela. Opći dio sadrži sažetak računa prihoda i rashoda te računa financiranja.

Račun prihoda i rashoda sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

1. **OPĆI DIO**

**Prihodi**

Pomoći iz inozemstva i od subjekata unutar općeg proračuna (račun 63) odnosi se na prihode za plaće i materijalna prava za planiranih cca 80 djelatnika.

Prihodi od imovine (račun 64) sastoji se od prihoda za kamate na depozite po viđenju

Prihodi od upravnih i administrativnih pristojbi, pristojbi po posebnim propisima i naknadama (račun 65), a uključuju prihode od uplata roditelja za sufinanciranje cijene prehrane i boravka. Osnovna škola Lučko broji cca 780 djece, od toga cca 130 djece u dnevnom boravku.

Prihodi od prodaje proizvoda i robe te pruženih usluga , prihodi od donacija (račun 66) odnosi se na prihode od najma prostora i prigodne prodaje proizvoda od učeničke zadruge.

Prihodi iz nadležnog proračuna i od HZZO-a temeljem ugovornih obveza uključuje prihode od nadležnog proračuna tj. grada Zagreba za materijalne i kapitalne troškove za pokriće redovne djelatnosti.

**Rashodi**

Rashodi za zaposlene (račun 31) uključuje plaće za redovan i prekovremeni rad, doprinose te materijalna prava djelatnika. Osnovna škola Lučko broji 77 djelatnika koji primaju plaću iz COP-a, za sedmero djelatnika koji rade u dnevnom boravku plaća je osigurana od strane osnivača dok je plaća za sedmero pomoćnika u nastavi osigurana iz sredstava pomoći (EU)i općih prihoda i primitaka (grad Zagreb).

Materijalni rashodi (račun 32) odnosi se na materijalne troškove za redovito poslovanje. Najveći dio rashoda planiran je za prehranu, energiju i potrošni materijal (sredstva za čišćenje, papirna konfekcija te likovni i potrošni materijal). Praksa je pokazala potrebu za upisom djece koja zbog zdravstvenih razloga imaju poseban režim prehrane, stoga će se takvoj djeci nastojati omogućiti prehrana koja ne sadrži gluten, alergene i sl.

Financijski rashodi (račun 34) – odnosi se na rashode za bankarske usluge i nakade za vođenje platnog prometa

Naknade građanima i kućanstvima na temelju osiguranja i druge naknade (račun 37) obuhvaća rashode za nabavu udžbenika te rashode za prijevoz djece TUR.

Rashodi za nabavu nefinancijske imovine (račun 42) odnosi se na kapitalne rashode za opremanje učionica, dvorana, kabineta. U tijeku je obnova područne škole Ježdovec što iziskuje veća ulaganja u opremanje.

# OBRAZLOŽENJE RASHODA I IZDATAKA POSEBNOG DIJELA FINANCIJSKOG PLANA PREMA PROGRAMIMA, AKTIVNOSTIMA I PROJEKTIMA

Proračunski korisnik provodi sljedeći program:

# Program: 3109 DJELATNOST USTANOVA OSNOVNOG ŠKOLSTVA

# Zakonske i druge podloge za provedbu programa: Zakon o odgoju i obrazovanju u osnovnoj i srednjoj školi - Narodne novine br.: 87/2008, 86/2009, 92/2010, ispr. -105/2010, 90/2011, 16/2012,  86/2012 - pročišćeni tekst i 94/2013, 152/2014, 7/2017 i 68/2018), Program javnih potreba u osnovnoškolskom odgoju i obrazovanju, Državni pedagoški standard osnovnoškolskog sustava odgoja i obrazovanja (Narodne novine 63/08 i 63/10)

# Cilj programa: kvalitetno obrazovanje i odgoj učenika

# U okviru programa provode se sljedeće aktivnosti/projekti:

**Aktivnost A02 3109 A 310901. REDOVNA DJELATNOST PRORAČUNSKIH KORISNIKA**

Sredstva za financiranje minimalnog financijskog standarda osnovnoškolskog odgoja i obrazovanja Grada Zagreba u 2025. osiguravaju se u proračunu Grada Zagreba na temelju odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva.

Iz sredstava za decentralizirane funkcije osigurava se financiranje minimalnog financijskog standarda javnih potreba u odgoju i osnovnom obrazovanju, i to: materijalni i financijski rashodi, rashodi za materijal, dijelove i usluge tekućeg i investicijskog održavanja.

**Aktivnost A02 3109 A310902. PRODUŽENI BORAVAK**

Produženi boravak kao neobvezan oblik odgojno-obrazovnog rada, namijenjen je učenicima razredne nastave, koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. Organizira se za učenike I.i II. Razreda za 2024./2025. planira se jedinstven mjesečni iznos sudjelovanja roditelja učenika u cijeni programa produženog boravka: - za učenike I., II. razreda- 26,54 eur-a,.

Iznos sudjelovanja roditelja u cijeni programa plaća se za 10 mjeseci (rujan - lipanj) i može se umanjiti ukoliko roditelji ostvaruju olakšice u plaćanju utvrđene ovim programom. Podloga za izračun potrebnih sredstava iz Proračuna Grada Zagreba: ukupan iznos plaće, ostalih naknada i prijevoz učitelja na godišnjoj razini, koji provode program, umanjen za uplate roditelja koji sufinanciraju program.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2024.)** | **Ciljana vrijednost (2025.)** | **Ciljana vrijednost (2026.)** | **Ciljana vrijednost (2027.)** |
| Broj učitelja u produženom boravku | Broj učitelja koji realiziraju program produženog boravka | Broj učitelja | **5** | **5** | **6** | **6** |
| Broj učenika u produženom boravku | Broj učenika koji su uključeni u program produženog boravka | Broj učenika | **125** | **145** | **145** | **145** |
| Sredstva za plaće i ostala materijalna prava, prijevoz i ostale naknade učiteljima **iz proračuna** | Iznos sredstava za plaću sukladno Temeljnom kolektivnom ugovoru u osnovnoškolskom odgoju i obrazovanju | Iznos u eur | **130.000,00** | **145.000,00** | **145.000,00** | **14.5000,00** |
| Sredstva za plaće i ostala materijalna prava, prijevoz i ostale naknade učiteljima **iz uplata roditelja** | Iznos razlike sredstava za plaću sukladno Temeljnom kolektivnom ugovoru u osnovnoškolskom odgoju i obrazovanju koja se financira iz uplata roditelja | Iznos u eur | **33.000,00** | **38.000,00** | **38.000,00** | **38.000,00** |

**Aktivnost A310904 SUFINANCIRANJE PREHRANE**

U osnovnoj školi Lučko sufinancira se prehrana mliječnog obroka za oko 780 učenika, od toga oko 300 učenika uz sufinancirani obrok koristi i ručak. Grad Zagreb sufinancira prehranu svim učenicima koji su uključeni u program prehrane.

Cijena mliječnog obroka iznosi 0,89 eur-a, ručka 1,59 eur-a, a užine 0,44 eur-a. Učenici ostvaruju pravo na sufinanciranje cijene obroka, sukladno utvrđenim kriterijima i mjerilima iz ovog programa (prema tri kategorije). Razlika sredstava do utvrđene pune cijene besplatnih i sufinanciranih obroka, školi se doznačuje iz proračunskih sredstava grada Zagreba, te MZO. Za učenike u produženom boravku škola je dužna organizirati mogućnost konzumacije tri obroka: mliječni obrok, ručak i užina. Ručak i užina u pravilu se organiziraju za učenike uključene u program produženog boravka.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2024.)** | **Ciljana vrijednost (2025.)** | **Ciljana vrijednost (2026.)** | **Ciljana vrijednost (2027.)** |
| Broj učenika za koje se sufinancira prehrana | Broj učenika koji su uključeni u program prehrane | **Broj učenika** | **775** | **790** | **790** | **790** |
| Planirana sredstva iz proračuna za prehranu učenika | Sredstva za prehranu- kojima se sufinanciraju troškovi namirnica iz proračuna | **Iznos u eur** | **100.000,00** | **110.000,00** | **110.000,,** | **110.000,00** |
| Planirana sredstva od uplata roditelja za prehranu | Sredstva za prehranu- kojima se sufinanciraju troškovi namirnica od uplata roditelja | **Iznos u kn** | **35.000,00** | **38.000,00** | **38.000,00** | **38.000,00** |

**Aktivnost A310905. IZVANNASTAVNE I OSTALE AKTIVNOSTI**

Sredstva su namijenjena za troškove prijevoza sudionika programa Škole u prirodi, programa poduke plivanja, programa natjecanja i smotri kao i programa izvannastavnih i izvanškolskih aktivnosti. Temeljem *Nastavnog plana i programa za osnovnu školu u Republici Hrvatskoj* koji je donijelo Ministarstvo znanosti, obrazovanja i sporta 3. kolovoza 2006. u osnovnim se školama provodi program poduke plivanja za učenike drugih razreda. Program poduke plivanja provodi se po cijeni od 26,54 eur-a (PDV uključen), po učeniku za 15 sati poduke, a troškove provedbe snosi Grad Zagreb. Grad Zagreb financira i troškove natjecanja, susreta i smotre učenika koji se organiziraju od školske do državne razine, a u skladu s programom Ministarstva znanosti i obrazovanja i Agencije za odgoj i obrazovanje.

U cilju motiviranja učenika za stjecanje dodatnih znanja te poticanja izvrsnosti učenika i njihovih mentora dodjeljuje se i Nagrada Professor Balthazar školama, učenicima i nastavnicima - mentorima koji su osvojili prvo, drugo ili treće mjesto na državnim natjecanjima i smotrama koja su utvrđena u Katalogu natjecanja i smotri učenika i učenica osnovnih i srednjih škola Republike Hrvatske.

**Aktivnost A310906. ŠKOLA U PRIRODI**

Škola u prirodi, kao zaseban oblik terenske nastave koji se organizira u pravilu višednevno na posebno odabranom prirodnom odredištu s odgovarajućim uvjetima zatvorenoga i otvorenog prostora za poučavanje i učenje, ima važnu odgojnu i obrazovnu zadaću.

Radom, učenjem i druženjem u Školi u prirodi učenici trećih i četvrtih razreda provjeravaju znanja i iskustva, vježbaju i primjenjuju ih u stvarnoj životnoj sredini. Cijena programa je od 92,91 eur , a grad sufinancira pola iznosa po učeniku. Program se provodi se u: Odmaralištu "Stoimena" u Crikvenici, "Cvrčak" u Dugoj Uvali, odmaralištu „Loda“ u Skradinu - Zagrebački holding d.o.o., Podružnica "Vladimir Nazor", te u objektima Crvenog križa Zagreb - Domu Crvenog križa na Sljemenu i Villi Rustica u Novom Vinodolskom.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2024.)** | **Ciljana vrijednost (2025.)** | **Ciljana vrijednost (2026.)** | **Ciljana vrijednost (2027.)** |
|  |  |  |  |  |  |  |
| Broj učenika | Broj učenika 3. i 4 . razreda koji su uključeni u program | Broj učenika | **35** | **35** | **35** | **35** |
| Ukupan iznos sredstava potreban za program Škole u prirodi | Iznos potrebnih sredstava iz Proračuna Grada Zagreba za provođenje programa | Iznos u eUR | **3.500,00** | **3.700,00** | **4.000,00** | **4.000,00** |

**Aktivnost A310907. VIKENDOM U SPORTSKE DVORANE**

Voditelji programa “Vikendom u sportske dvorane“ su učitelji tjelesne i zdravstvene kulture (profesori kineziologije) koji organiziraju i provode elementarne i sportske aktivnosti u osnovnim školama. Cilj Programa je kvalitetno organiziranje slobodnog vremena učenika u matičnim školama i uključivanje što većeg broja učenika u organizirane oblike bavljenja sportskim aktivnostima. Program se realizira kroz redovne aktivnosti: rekreativno bavljenje sportskim aktivnostima tijekom tjedna, programe natjecanja,  **sportske susrete učenika – polaznika programa.** Program je besplatan za sve učenike, te ga financira ga Grad Zagreb. Sukladno sredstvima osiguranima u Proračunu Grada Zagreba , osiguravaju se materijalni uvjeti za plaće, naknade i troškove prijevoza djelatnika koji realiziraju program Vikendom u sportske dvorane. Od ove školske godine 2023/2024 OŠ Lučko nije u Programu.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2024.)** | **Ciljana vrijednost (2025.)** | **Ciljana vrijednost (2026.)** | **Ciljana vrijednost (2027.)** |
| Broj učitelja | Broj učitelja koji provode program | Broj učitelja | **0** | **0** | **0** | **0** |
| Ukupan iznos sredstava potreban za provođenje programa | Visina plaće koja je određena Kolektivnim ugovorom za zaposlenike u osnovnoškolskom odgoju i obrazovanju i Programom javnih potreba | Iznos u Eur | **0** | **0** | **0** | **0** |

**Aktivnost T310904. POMOĆNICI U NASTAVI, STRUČNI I KOMUNIKACIJSKI POSREDNICI KAO POTPORA INKL. OBRAZOVANJU FAZA VI**

Grad Zagreb je 08.08. 2023. godine poslao prijavu na Javni poziv za dostavu projektnih prijedloga za dodjelu bespovratnih sredstava Ministarstva znanosti i obrazovanja objavljenom u okviru Europskog socijalnog fonda, Operativnog programa „Učinkoviti ljudski potencijali“ , u okviru „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VI.”. Cilj Projekta je osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama. Pomoćnici u nastavi/stručni komunikacijski posrednici sklapaju ugovore o radu sa školama na određeno vrijeme.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2024.)** | **Ciljana vrijednost (2025.)** | **Ciljana vrijednost (2026.)** | **Ciljana vrijednost (2027.)** |
| Broj pomoćnika u nastavi | Broj pomoćnika u nastavi za rad s učenicima s teškoćama | Broj pomoćnika | **7** | **10** | **10** | **10** |
| Broj učenika | Broj učenika | Broj učenika | **8** | **10** | **10** | **10** |
| Ukupan iznos sredstava potreban za provođenje programa | Iznos sredstava za plaću pomoćnika u nastavi (ugovor o radu, ugovor o djelu, studentski ugovor) | Iznos u Eur | **121.100,00** | **113.000,00** | **113.000,00** | **113.000,00** |